b'\n_START_ARTICLE_\nSkradin\n_START_SECTION_\nLega\n_START_PARAGRAPH_\nSkradin je naselje s statusom mesta in pristani\xc5\xa1\xc4\x8de na desnem bregu reke Krke, severno od \xc5\xa0ibenika, od katerega je oddaljen okoli 19 km.\n_START_SECTION_\nZgodovina\n_START_PARAGRAPH_\nMesto je v celoti spomeni\xc5\xa1ko zavarovano, tu je tudi sede\xc5\xbe Narodnega parka Krka in izhodi\xc5\xa1\xc4\x8de za obisk njegovih znamenitosti. Na mestu kjer le\xc5\xbei dana\xc5\xa1nji Skradin je stala ilirska naselbina Scardona. V obdobju rimske vladavine je bil tu municipij, od 6. stoletja do leta 1860 sede\xc5\xbe  \xc5\xa1kofije. Skradin so leta 615 poru\xc5\xa1ili Avari. Nad mestom so ru\xc5\xa1evine obrambnega stolpa in ostanki obrambnega zidu bene\xc5\xa1ke in kasneje tur\xc5\xa1ke utrdbe. V mestu stojijo \xc5\xbeupnijska cerkev (prej katedrala) Poro\xc4\x91enja Bla\xc5\xbeene Djevice Marije postavljena leta 1724, cerkev na pokopali\xc5\xa1\xc4\x8du pa v 16. stoletju ter pravoslavna cerkev sv. Spiridona iz leta 1876.'